नल पर टोंटी नहीं मिली तो कटेगा कनेक्शन
टोडारायसिंह | कस्बेमें शहर जल योजना के तहत लगे उपभोक्ताओं के नल में टोंटी नहीं मिलने पर जलदाय विभाग द्वारा जल संबंध विच्छेद या पैनल्टी की कार्रवाई की जाएगी। जेईएन केदार मीणा ने बताया कि पानी के व्यर्थ बहने के कारण ऐसा किया जाएगा। साथ ही बताया है कि यदि अवैध जल संबंध पाया जाता है तो सरकार के नए आदेशों की पालना में जल संबंध शुल्क लगेगा। इसके तहत नया जल संबंध शुल्क-1101 रुपए, शिफ्टिंग शुल्क-750 रुपए, अवैध जल संबंध पैनल्टी-5000 रुपए, नल पर मोटर या बूस्टर लगाने पर पैनल्टी 1000 रुपए मोटर जब्त, दूसरी बार मोटर या बूस्टर लगाने पर 2000 रुपए पैनल्टी मोटर जब्त तथा जल संबंध विच्छेद की कार्रवाई की जाएगी।
hin_Deva hin_Deva